armvectores/hy_wikipedia_2023 huggingface dataset:
Ամանորը Միացյալ Թագավորությունում

Մեծ Բրիտանիայում Ամանորի (անգլ.՝ New Year) տոնակատարությունը տեղի է ունենում դեկտեմբերի 31-ի լույս հունվարի 1-ի գիշերը՝ ըստ Գրիգորյան օրացույցի։ Նոր տարին համարվում է առավել քիչ կարևոր տոն, քան Սուրբ ծնունդը, այդ իսկ պատճառով տոնվում է առանց նվերների։ Չնայած դրան՝ Շոտլանդիայում ամեն ինչ հակառակն է։
Նոր տարին, ի տարբերություն Սուրբ ծնունդի, տոնվում է ոչ միայն տանը և ընտանիքի անդամների հետ։


== Տոնական սեղան ==
Ամանորին բրիտանացիների սիրելի խորտիկներից են. խնձորով թխուկը, վարսակի՝ շրջանի տեսք ունեցող բլիթները՝ կենտրոնում բացվածքով, պուդինգը, քեբեն պանիրը, իսկ տաք ուտեստներից՝ տապակած սագը, բիֆշտեքսները։ Շոտլանդիայում նաև թխում են փխրուն տորթ՝ նուշով, ընկույզով, մարցեպանե արձանիկներով և շաքարից պատրաստված ազգային խորհրդանիշներով։ Տնային տնտեսուհիները պատրաստում են նաև հնդկահավ՝ շագանակներով և կարտոֆիլով, տապակած բրյուսելյան կաղամբ և մսային թխուկներ։ Ամանորի բրիտանական ավանդական ըմպելիքը պունշն է։


== Ամանորյա զարդարանքներ ==
Սովորաբար բոլոր ամանորյա զարդարանքները մնում են տանը Սուրբ ծնունդից. դրանցից են եղևնու, բաղեղի և մզամուրճի տերևները որոնք կախում են դռան, ջահի և լուսամփոփների վրա։ Իհարկե, կենտրոնում գտնվում է տոնածառը։


== Նվերներ ==
Մեծ Բրիտանիայում ընդունված չէ մեծ և թանկարժեք նվերներ անել Ամանորին, քանի որ տոնը համարվում է միայն Սուրբ ծնունդի շարունակությունը։ Չնայած դրան՝ հարազատ մարդիկ փոխանակվում են օգտակար մանրուքներով և հուշանվերներով, ինչպես, օրինակ, կախաշղթաները, մոմերը կամ թեյի գեղեցիկ գդալները։ Նվերները բաժանում են վիճակահանության միջոցով։ Նաև նվիրում են փոքրիկ բացիկներ և տոնածառի խաղալիքներ։


== Միջոցառումներ ==
Դեկտեմբերի վերջին Լոնդոնի փողոցներով անցնում են տոնախմբությունները՝ Լոնդոնի ամանորյա շքերթը, որին մասնակցում է ավելի քան տասը հազար մարդ, ներառյալ՝ երաժիշտները և աճպարարները, դիմակավորված մարդիկ. Չինական շքերթը՝ պարերով, երգերով և տոնախմբության անբաժանելի մաս հանդիսացող հրավառությամբ, այլ փողոցային փառատոններ՝ Սանտա Կլաուսի և հեքիաթների հերոսների՝ Մարտի նապաստակի, Պանչի և այլոց մասնակցությամբ։


== Սովորույթներ և նշաններ ==
Բրիտանիայում Ամանորի հետ կապված են մի շարք հնագույն ավանդույթներ և սովորույթներ.

Ընդունված է, երբ գալիս է կեսգիշերը, նրանք բացում են տան հետին դուռը և ճանապարհում Հին տարին, իսկ զանգերի վերջին ղողանջի հետ Նոր տարին բերում են տուն արդեն դիմացի դռնով։
Եթե 12-րդ ղողանջից հետո տուն մուգ մազերով երիտասարդ մարդ է մտնում (առաջին հյուր), ապա եկող տարին հաջողակ կլինի։ Առաջին հյուրը պետք է հաց, ածուխ և մի պտղունց աղ բերի։ Դրանից հետո նա այրում է ածուխը բուխարիում, բոլորը միմյանց շնորհավորում են, իսկ հյուրին, որը հաջողություն է բերում, անպայման հյուրասիրում են։
Սիրահարվածները Բիգ Բենի զանգերի ներքո համբուրվում են. համարվում է, որ դա կապահովի նրանց ամուր հարաբերությունները եկող տարում։ Համաձայն սովորույթի՝ համբույրը նրա հետ, ով կանգնած է սենյակի կենտրոնում, հաջողություն և երջանկություն է բերում ողջ նոր տարվա համար։
Էդինբուրգում՝ Թագավորական մղոն փողոցում, ընդունված է այրել կուպրով տակառ՝ այդպիսով «ազատվելով» ամեն հնից, ներառյալ՝ հին տարուց։


== Գրականություն ==
Резник Е. В. Глава 4. Рождество в разных странах // Рождество. История, традиции, рецепты. — М.: «Мой мир ГмбХ & Ко.КГ», 2005. — 128 с. — 5000 экз. — ISBN 3-86605-146-8


== Ծանոթագրություններ ==
Վիլգա (այլ կիրառումներ)

Վիլգա, կարող է վերաբերել՝

Վիլգա - գյուղ Ռուսաստանի Կարելիայի հանրապետության Պրիօնեժսկի շրջանի կազմում
Վիլգա - գետ Ռուսաստանում, Շույայի վտակը
Վիլգա - գետ Ռուսաստանում, թափվում է Նելգոմոզերո
Ժամանակակից արվեստի ազգային պատկերասրահ (Հռոմ)

Ժամանակակից արվեստի ազգային պատկերասրահ (իտալերեն՝ Galleria Nazionale d’Arte Moderna, կրճատ GNAM}), հանդիսանում է գեղարվեստական պատկերասրահ Հռոմում (Վիլլա Բորգեզե), Իտալիա, հիմնված 1883 թվականին և նվիրված ժամանակակից արվեստին։ Հանդիսանում է Ազգային պատկերասրահների մաս, որի մեջ են մտնում Boncompagni Ludovisi Decorative Arts Museum-ը, Museo Hendrik C. Andersen-ը, Raccoltà Manzù-ը։
Ազգային պատկերասրպահը գտնվում է Via delle Belle Arti, 113 հասցեում, Էտրուսկյան մշակույթի ազգային թանգարանի (իտալերեն՝ Museo Nazionale Etrusco di Villa Giulia) հարևանությամբ։ Նրա նեոդասական և ռոմանտիկական նկարները և քանդակները իրենցից նշանավորում են Հին Հռոմում Վերածննդի փառքի կտրուկ փոփոխությունները։ Նրա 75 սենյակներում ներկայացված են XIX և XX դարերի իտալական նկարիչների ստեղծագործությունների մեծ հավաքածու, ներառյալ Ջուզեպպե Ֆերարի, Ջակոմո Բալլա, Ումբերտո Բոչոնի, Ջորջո դե Կիրիկո, Ջովանի Ֆատորի, Ամեդեո Մոդիլիանի, Ջորջո Մորանդի, Ջակոմո Մանցու, Ալբերտո Բուրի, Անտոնիո Կանովա, Ֆելիչե Կազորատի և Լուչո Ֆոնտանա։
Կան նաև արտասահմանյան նկարիչների մի քանի հանրահայտ աշխատանքներ, այդ թվում Ալեքսանդր Կոլդեր, Պոլ Սեզան, Մարսել Դյուշան, Ալբերտո Ջակոմետի, Ժորժ Բրաք, Էդգար Դեգա, Վասիլի Կանդինսկի, Պիտ Մոնդրիան, Մարկ Կոստաբի, Կլոդ Մոնե, Ջեքսոն Պոլլոք, Օգյուստ Ռոդեն, Վինսենթ վան Գոգ և Իվ Քլեյն։


== Ծանոթագրություններ ==


== Արտաքին հղումներ ==
պաշտոնական կայք
Պոլդնևայա (Նեյայի վտակ)

Անվան այլ կիրառումների համար տե՛ս՝ Պոլդնևայա (այլ կիրառումներ)Պոլդնևայա (ռուս.՝ Полдневая), գետ Ռուսաստանում, հոսում է Շաբալինսկի շրջանում Կիրովի մարզում։ Գետաբերանը տեղակայված է Նեյա գետի ձախ ափին՝ 94,5 կմ հեռավորության վրա։ Գետի երկարությունը 16 կմ է, ավազանի տարածքը 96 կմ2։
Գետի ակունքը սկիզբ է առնում Նովոժիլի գյուղում, Գոստովսկի գյուղից 12 կմ հյուսիս-արևելք։ Գետը հոսում է արևմուտք անմարդաբնակ անտառային վայրում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վետլուգա, գետի ենթաավազանը՝ Վոլգա։ Գետի ավազանը՝ Վոլգա մինչև Կույբիշևսկի հիդրոհանգույց։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010400112110000041974
Հիդրոլոգիական ուսումնասիրությունների կոդը - 110004197
Ավազանի կոդը - 08.01.04.001
Հիդրոլոգիական ուսումնասիրությունների հատորի համարը - 12
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չարլզ Անտոնի Ռիչարդ Հոար

Չարլզ Անտոնի Ռիչարդ Հոար (անգլերեն՝ Sir Charles Antony Richard Hoar, հունվարի 11, 1934(1934-01-11), Կոլոմբո, Շրի Լանկա), ինֆորմատիկայի (հաշվողական տեխնիկայի) ոլորտում մասնագիտացող անգլիացի գիտնական։
Հայտնի է որպես «Արագ տեսակավորման» կամ Քվիքսորտ (անգլերեն՝ Quicksort) (1960 թ.) ալգորիթմի հեղինակ, որը ներկայումս լայնորեն օգտագործվող տեսակավորման ալգորիթմներից մեկն է։
1968 թ. Բելֆաստի Թագավորական համալսարանի ինֆորմատիկայի պրոֆեսոր։
1980 թ. արժանացել է Թյուրինգի մրցանակի ծրագրավորման լեզուների սահմանման ու մշակման մեջ իր ունեցած հիմնարար ներդրումների համար։
1999 թ. պատվավոր պրոֆեսորի աստիճանում անցել է թոշակի և տեղափոխվել է Քեմբրիջ, աշխատում է որպես առաջատար հետազոտող Միկրոսոֆտ Ռիսրչում (Microsoft Research) մինչ օրս։
2000 թ. շնորհվել է Կիոտոյի մրցանակ։


== Հղումներ ==
Microsoft Research — կարճ ինքնակենսագրություն


== Ծանոթագրություններ ==
Գրիլի շրջան (Նեբրասկա)

Անվան այլ կիրառումների համար տե՛ս՝ Գրիլի շրջան (այլ կիրառումներ)Գրիլի շրջան (անգլ.՝ Greeley County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.476 կմ² է, բնակչությունը՝ 2.714 մարդ (2010 թ. տվյալներով)։ Շրջկենտրոնն է Գրիլի բնակավայրը։ Կազմավորվել է 1871 թ.։
Տավուշի մարզպետարան

Հայաստանի Տավուշի մարզպետարանը ձևավորվել է 1996 թվականին՝ «Վարչատարածքային բաժանման մասին» Հայաստանի օրենքի համաձայն։ Ինչպես բոլոր մարզերում, այնպես էլ Տավուշի մարզում, Հայաստանի սահմանադրության համաձայն, իրականացվում է պետական կառավարում։ Այս ոլորտի հարաբերությունները կարգավորվում են Սահմանադրությամբ, օրենքներով, Հայաստանի նախագահի՝ «Հայաստանի Հանրապետության մարզերում պետական կառավարման մասին» հրամանագրով և այլ իրավական ակտերով։ Հայաստանի Տավուշի մարզում պետական կառավարումն իրականացնում է Տավուշի մարզպետը՝ մարզպետարանի միջոցով։ Մարզպետարանն իրագործում է կառավարության տարածքային քաղաքականությունը, համակարգում հանրապետական գործադիր մարմինների տարածքային ծառայությունների գործունեությունը՝ բացառությամբ օրենքով նախատեսված դեպքերի։


== ՀՀ Տավուշի մարզպետարանի կառուցվածքը ==
Մարզպետարանը կազմված է մարզպետից, մարզպետի տեղակալներից, խորհրդականներից, օգնականներից և մարզպետարանի աշխատակազմից։ Աշխատակազմը իր կազմում ունի 6 վարչություն, քարտուղարություն, 7 բաժիներ և 4 առանձնացված ստորաբաժանումներ- Իջևանի, Դիլիջանի, Բերդի, Նոյեմբերյանի Սոցիալական ծառայությունների տարածքային գրասենյակներԳ։ Մարզպետարանի համակարգում ընդգրկված են պետական ոչ առևտրային և մարզային ենթակայության այլ կազմակերպություններ։


== Ղեկավարությունը ==
Մարզպետ՝

Հայկ ՂալումյանՏեղակալ՝

Նարեկ Ղուշչյան
Աստղաֆիզիկայի ազգային ինստիտուտ

Աստղաֆիզիկայի ազգային ինստիտուտ (իտալերեն՝ Istituto Nazionale di Astrofisica կամ INAF) աստղագիտության և աստղաֆիզիկայի իտալական գիտահետազոտական ինստիտուտ է, որը հիմնադրվել է 1999 թվականին։ Աստղաֆիզիկայի ազգային ինստիտուտը ֆինանսավորում և շահագործում է քսան առանձին հետազոտական հաստատություններ, որոնք իրենց հերթին աշխատում են գիտնականներ, ճարտարագետներ և տեխնիկական անձնակազմ։ Նրանց կատարած հետազոտություններն ընդգրկում են աստղագիտության շատ ոլորտներ՝ սկսած մոլորակագիտությանից մինչև տիեզերագիտություն։


== Գիտահետազոտական ​​հաստատություններ ==
INAF-ը համակարգում է քսան հետազոտական ​​ստորաբաժանումների գործունեությունը, որոնցից 19-ը՝ Իտալիայում և մեկը՝ Իսպանիայում.

Բոլոնիայի աստղադիտարան
Բոլոնիայի տիեզերական աստղաֆիզիկայի և տիեզերական ֆիզիկայի ինստիտուտ
Բոլոնիայի ռադիոաստղագիտության ինստիտուտ
Կալյարիի աստղադիտարան
Կատանիայի աստղադիտարան
Արչետրիի աստղադիտարան (Ֆլորենցիա)
Բրերա աստղադիտարան (Միլան)
Միլանի տիեզերական աստղաֆիզիկայի և տիեզերական ֆիզիկայի ինստիտուտ
Կապոդիմոնտե աստղադիտարան (Նեապոլ)
Պադուայի աստղագիտական ​​աստղադիտարան
Պալերմոյի աստղադիտարան
Պալերմոյի տիեզերական աստղաֆիզիկայի և տիեզերական ֆիզիկայի ինստիտուտ
Հռոմի աստղադիտարան
Հռոմի տիեզերական աստղաֆիզիկայի և տիեզերական ֆիզիկայի ինստիտուտ
Հռոմի միջմոլորակային տիեզերական ֆիզիկայի ինստիտուտ
Կոլուրանիա-Տերամոյի աստղադիտարան
Թուրինի աստղադիտարան
Թուրինի միջմոլորակային տիեզերական ֆիզիկայի ինստիտուտ
Տրիեստի աստղադիտարան
Գալիլեոյի ազգային աստղադիտակ (Կանարյան կղզիներ, Իսպանիա)
Սարդինիայի ռադիոաստղադիտակ (Սան Բազիլիո, Սարդինիա)
Նոտոյի աստղադիտարան (Նոտո, Սիցիլիա)


== Միջազգային գործընկերներ ==
Աստղաֆիզիկայի ազգային ինստիտուտը գիտական համագործակցության մեջ է մի շարք միջազգային հաստատությունների հետ, այդ թվում՝՝

Եվրոպական հարավային աստղադիտարան (Իտալիան ESO-ի անդամ է 1982 թվականից),
Կանարյան կղզիներում գտնվող աստղադիտարանները (Թեյդեի աստղադիտարանը և Ռոկե դե լոս Մուչաչոս աստղադիտարանը),
Մեծ երկդիտակ աստղադիտակ՝ Միացյալ Նահանգների և Գերմանիայի հետ համագործակցությամբ,
Գերերկար բազայով ռադիոինտերֆերոմետրիա կոնսորցիումը,
Եվրոպական տիեզերական գործակալություն (ESA),
Ամերիկյան ՆԱՍԱ։
		


== Կարևոր անձինք ==
Ջամպաոլո Վետտոլանի, գիտական ​​ղեկավար
Ստեֆանո Կրիշտիանու, խորհրդի անդամ
Նիկոլո դ՛Ամիկո, նախագահ 2015-2020 թվականներին


== Ծանոթագրություններ ==
Վեսյոլոե (գյուղ, Վոլնովախսկի շրջան)

Անվան այլ կիրառումների համար տե՛ս՝ ՎեսյոլոեՎեսյոլոե (ուկրաիներեն՝ Веселе), գյուղ Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Վեսյոլոե գյուղում բնակվում էր 413 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սալըկա

Սալըկա, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։
Գյուղն ավերվել իսկ բնակիչները կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։
XX դարի սկզբին ուներ մոտ 40 տուն` 350 հայ բնակչով։
Բնակչության հիմնական զբաղմունքը անասնապահություն, այգեգործություն, հացահատիկի մշակություն, արհեստներն ու առևտուրն էր։
Սալըկան ուներ հայկական եկեղեցի։
Գյուղն ուներ վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սերգեյ Գուրով

Սերգեյ Գուրով (ռուս.՝ Серге́й Серге́евич Гу́ров, հունիսի 27, 1940(1940-06-27)), խորհրդային և ռուս դիվանագետ։ 2-րդ դասի արտակարգ և լիազոր դեսպանորդ (1995 թվականի հունվարի 18)։


== Կենսագրություն ==
1969 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1969 թվականից զբաղվում է դիվանագիտական գործունեությամբ։

Մինչև 1996 թվականը եղել է Ռուսաստանի արտաքին գործերի նախարարության Հյուսիսային Ամերիկայի դեպարտամենտի տնօրենի տեղակալ։
1996 թվականի օգոստոսի 23-ից մինչև 2000 թվականի օգոստոսի 5-ը Պանամայում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի երկու երեխա։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1995 թվականի հունվարի 18)


== Ծանոթագրություններ ==


== Արտաքին հղումներ ==
Կենսագրությունը Մոսկվայի Միջազգային հարաբերությունների պետական ինստիտուտի ռազմաքաղաքական հետազոտությունների կենտրոնի կայքում
Գոչ Դաղ

Գոչ Դաղ, լեռ Կիլիկիայում, Ամանոս լեռնահամակարգում։ Ձգվում է մինչև Մարաշի շրջանի Ալբիստան քաղաքի մոտերքը։


== Ծանոթագրություններ ==
Ռիկ Նովելս

Ռիկ Նովելս (մարտի 16, 1960(1960-03-16), Լոս Ալտոս, Սանտա Կլարա շրջան, Կալիֆոռնիա, ԱՄՆ), ամերիկացի պրոդյուսեր, երգերի հեղինակ, կոմպոզիտոր և երգահան, մասնակցել է բազմաթիվ հայտնի հիթերի ստեղծմանը Լանա Դել Ռեյի, Ադելի, Նելի Ֆուրտադոյի, Սի Լո Գրինի, Ջոն Լեջենդի, Սիայի, Մադոննայի, Marina and the Diamonds-ի, Lykke Liի, Jamie xx-ի, Brandon Flowers-ի, Dido-ի, Tiesto-ի, Santana-ի, Tupac Shakur-ի, Fleetwood Mac-ի, Belinda Carlisle-ի և Stevie Nicks-ի կատարումներով։
Ռիկ Նովելսը համարվում է Սելին Դիոնի 1996 թվականին գրված «Falling into You» երգի համահեղինակ։ Երգը զետեղված է համանուն ալբոմի մեջ։ Հաջորդ տարում ալբոմը ստանում է «Գրեմի» «լավագույն ալբոմ անվանակարգում», Ռիկի Նովելսը նույնպես արժանանում է մրցանակի։ Կոմպոզիտորը համարվում է նաև Didoի «White Flag» երգի համահեղինակ և պրոդյուսեր։ Սինգլը 2004 թվականին արժանացել է «Ivor Novello Awards»-ի «Տարվա լավագույն հիթ» մրցանակին։
2015 թվականին գրել է Լանա Դել Ռեյի Honeymoon տրեկներից մի քանիսը։ Ալբոմի առավել հայտնի տրեկները համարվում են «Honeymoon», «High by the Beach», «Music to Watch Boys To» և «Terrence Loves You» երգերը։ Այն համարվում է երգչուհու չորրորդ ալբոմը։ Ռիկ Նովելսն առավել հայտնի է որպես Լանայի ընկեր և նրա մի շարք տրեկների և ալբոմների հեղինակ, ինչպիսիք են Born to Die-ը, Paradise-ը, Ultraviolence-ը և Honeymoon-ը։ Երգչուհի Ադելի հետ 2015 թվականին գրել է «Why Do You Love Me» ալբոմը։


== Մրցանակներ ==
2014: Satellite award for Best Original Song - «Young and Beautiful» (երգ Lana Del Rey)
2014: Grammy Nomination for Best Song Written for Visual Media - «Young and Beautiful» (երգ Lana Del Rey)
2011: ASCAP award - «Fallin for You» (երգ Colbie Caillat)
2008: Grammy Nomination for Best Rap/Sung Collaboration - «Green Light» (John Legend feat. Andre 3000)
2005: ASCAP award - «White Flag» (երգ Dido)
2004: Ivor Novello International Song of Year Award - «White Flag» (երգ Dido)
2004: ASCAP song of the year - «The Game of Love» (песня Santana feat. Michelle Branch)
2004: ASCAP award - «The Game of Love» (երգ Santana feat. Michelle Branch)
2000: ASCAP award - «You Get What You Give» (երգ New Radicals)
2000: Ivor Novello nomination - «I Turn to You» (երգ Mel C)
1996: ASCAP award - «Body and Soul» (երգ Anita Baker)
1996: Grammy Award for Album of the Year - «Falling into You» (երգ Celine Dion)
1996: Grammy nomination for Best R and B Single - «Body and Soul» (երգ Anita Baker)
1990: ASCAP award - «Rooms on Fire» (երգ Stevie Nicks)
1988: ASCAP award - «Heaven Is a Place on Earth» (երգ Belinda Carlisle)
1988: Grammy nomination for Best Pop Vocal - «Heaven Is a Place on Earth» (երգ Belinda Carlisle)


== Ծանոթագրություններ ==


== Արտաքին հղումներ ==
Официальный сайт Рика Ноуэлса
Նովովասիլևկա (այլ կիրառումներ)

Նովովասիլևկա, կարող է վերաբերել՝

Նովովասիլևկա - գյուղ, Ուկրաինայի Դոնեցկի մարզի Կրասնոարմեյսկիում
Նովովասիլևկա - գյուղ, Ուկրաինայի Խարկովի մարզի Դվուրեչենսկի շրջանում
Նովովասիլևկա - գյուղ, Ուկրաինայի Նիկոլաևի մարզի Ելանեցի շրջանում
Նովովասիլևկա - գյուղ, Ուկրաինայի Նիկոլաևի մարզի Կազանկայի շրջանում
Նովովասիլևկա - գյուղ, Ուկրաինայի Նիկոլաևի մարզի Նովի Բուգի շրջանում
Նովովասիլևկա - գյուղ, Ուկրաինայի Նիկոլաևի մարզի Սնիգիրյովկայի շրջանում
Նովովասիլևկա - գյուղ, Ուկրաինայի Նիկոլաևի մարզի Վրադիևկայի շրջանում
Նովովասիլևկա - գյուղ, Ուկրաինայի Սումիի մարզի Սերեդինա-Բուդայի շրջանում
Նովովասիլևկա - քաղաքատիպ ավան, Ուկրաինայի Զապորոժիեի մարզի Պրիազովսկի շրջանում
Կլագենֆուրտ

Կլագենֆուրտ (գերմ.՝ Klagenfurt am Wörthersee, բավ․՝ Klognfuat, սլովեն.՝ Celovec - Целовец, Celovec ob Vrbskem jezeru), քաղաք Ավստրիայի հարավային մասում, Կարինտիա երկրամասում։ Քաղաքը հիմնադրվել է 1193 թվականին։ Ըստ 2006 թվականի մարդահամարի տվյալների քաղաքի բնակչությունը կազմում է 92,4 հազար մարդ։ Քաղաքում բնակվում են մեծ թվով սլովենացիներ։


== Քույր քաղաքներ ==
Կլագենֆրուտտի քույր քաղաքներն են՝

 Վիսբադեն, Գերմանիա (1930)
 Վենլո, Նիդեռլանդներ (1961)
 Գորիցիա, Իտալիա (1965)
 Նովա Գորիցա, Սլովենիա (1965)
 Գլադսակսե, Դանիա (1969)
 Դեսսաու, Գերմանիա (1970)
 Դուշանբե, Տաջիկստան (1972)
 Դախաու, Բավարիա, Գերմանիա (1974)
 Ժեշուվ, Լեհաստան (1975)
 Զալաէգերսեգ, Հունգարիա (1990)
 Սիբիու, Ռումինիա (1990)
 Նազարեթ, Իսրայել (1992)
 Չեռնովցի, Ուկրաինա (1992)
 Տառագոնա, Իսպանիա (1994)
 Նանին, Չինաստան (2001)
 Լավալ, Կանադա (2005)


== Ծանոթագրություններ ==


== Հղումներ ==
Պաշտոնական կայք էջ
Տուրիստական ինֆորմացիա
Մարիա Լորետտո
Նովայա Վասիլևկա (գյուղ, Ստերլիտամակսկի շրջան)

Նովայա Վասիլևկա (ռուս.՝ Новая Васильевка, բաշկիրերեն՝ Яңы Васильевка), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 255 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիաշ

Բիաշ (ֆր.՝  Biaches), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 380 մարդ, բնակչության խտությունը` 58.28 մարդ/կմ²։ Բնակավայրը զբաղեցնում է 6.52 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս, Ամյեն քաղաքից 45 կմ արևելք։


== Բնակչություն ==


== Տնտեսություն ==
2010 թվականին ուներ 272 աշխատունակ (15-64 տարեկան) բնակիչ, որոնցից ակտիվ էին 185-ը, իսկ ոչ ակտիվները` 87։ Ակտիվության ցուցանիշը կազմում է 68,0 %։ 185 աշխատունակ մարդկանցից աշխատել է 162 անձ (80 տղամարդ և 82 կին)։ Գործազուրկ են եղել 23 անձ (13 տղամարդ և 10 կին)։ 87 անաշխատունակներից 22 եղել են աշակերտներ կամ ուսանողներ, 45-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շամաց (այլ կիրառումներ)

Շամաց կարող է վերաբերվել.

Շամաց, քաղաք Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում։
Շամաց, համայնք Բոսնիա և Հերցեգովինայի Սերբական Հանրապետություն վարչական կազմավորմում։
Վինկլեր շրջան (Տեխաս)

Վինկլեր շրջան (անգլ.՝ Winkler County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.178 կմ² է, բնակչությունը՝ 7.173 մարդ (2000 թ. տվյալներով)։ Շրջկենտրոնն է Քերմիտ բնակավայրը։ Կազմավորվել է 1887 թ.։
Չարլզ Գրիլի Էբբոթ

Չարլզ Գրիլի Էբբոթ (անգլ.՝ Charles Greeley Abbot, մայիսի 31, 1872(1872-05-31)[…], Wilton, Հիլսբորու շրջան, Նյու Հեմփշիր, ԱՄՆ - դեկտեմբերի 17, 1973(1973-12-17)[…], Վաշինգտոն, Կոլումբիայի շրջան, ԱՄՆ), ամերիկացի աստղաֆիզիկոս, Արեգակի ֆիզիկայի և արեգակնային էներգիայի օգտագործման մասնագետ։


== Կենսագրություն ==
Չարլզ Գրիլի Էբբոթը ծնվել է 1872 թվականի մայիսի 31-ին Միացյալ Նահանգների Նյու Հեմփշիր նահանգում։ Մասաչուսեթսի տեխնոլոգիական ինստիտուտն ավարտել է 1895 թվականին։
1904-ից 1907 թվականներին եղել է Սմիթսոնյան աստղաֆիզիկական աստղադիտարանի տնօրենը, իսկ 1928 թվականից սկսած՝ Սմիթսոնյան ինստիտուտի քարտուղար։ Վաշինգտոնում 1915 թվականից եղել է ԱՄՆ-ի Գիտությունների ազգային ակադեմիայի թղթակից անդամ, որի կողմից 1910 թվականին պարգևատրվել է Հենրի Դրեյփերի մեդալով։ Չարլզ Էբբոթը 1921 թվականից եղել է Ամերիկայի արվեստի և գիտության ակադեմիայի անդամ։
Մեծանուն գիտնականն իր մահկանացուն կնքել է 1973 թվականի դեկտեմբերի 17-ին Վաշինգտոնում 101 տարեկան հասակում։


== Կարիերա ==
Որպես գիտնական Չարլզ Գրիլի Էբբոթը հայտնի է Սեմյուել Լենգլիի հետ համատեղ կատարած աշխատանքներով արեգակնային ճառագայթման, Արեգակի ֆիզիկայի և աստղերի լուսատվության ոլորտներում։ Գիտնականը հետազոտել է արեգակնային սպեկտրի ինֆրակարմիր հատվածը։ Նրա հետազոտական աշխատանքների շարքում է եղել նաև Արեգակի սպեկտրում էներգիայի տարածումը։ Որոշել է արեգակնային հաստատունի մեծությունը՝ Արևի էներգիայի միջին ճառագայթումը, որը հասնում է Երկրի մթնոլորտի վերին սահմանին. այն կազմել է 1,938 կալ/րոպե • սմ²։ Որոշել է մի շարք վառ աստղերի բոլոմետրիկ լուսատվությունը։ Հընթացս իր գործունեության, Չարլզ Էբբոթն հայտնաբերել է մի շարք սարքավորումներ, որոնք կիրառվել են Արեգակի ուսումնասիրության ժամանակ։ Նրա «Արեգակ» գիրքը թարգմանվել է նաև ռուսերեն 1936 թվականին։
Էբբոթը եղել է Կալիֆոռնիայի, Չիլիի, Եգիպտոսի բարձրլեռնային աստղադիդարանների նախաձեռնողներից մեկը, որոնցում կատարվել են Արեգակնային հաստատունի հետազոտական-չափիչ աշխատանքներ։ Գիտնականի անհատական երկարատև չափումները 1953 թվականին հանգեցին նրան, որ Երկրի եղանակը կապված է Արեգակի ճառագայթման հետ։


== Ծանոթագրություններ ==


== Մատենագրություն ==
Аббот Ч. Солнце. — М.-Л.: ОНТИ, 1936.


== Գրականություն ==
Davis, Margaret. "Charles Greeley Abbot." The George Washington University Magazine. 2: 32.35.
DeVorkin, David H. ""Defending a Dream: Charles Greeley Abbot's Years at the Smithsonian." Journal for the History of Astronomy. 21.61 (1990): 121-136.
Hoyt, Douglas V. "The Smithsonian Astrophysical Observatory Solar Constant Program." Reviews of Geophysics and Space Physics. 17.3 (May 1979): 427-458
Oehser, Paul H. Sons of Science: The Story of the Smithsonian Institution and its Leaders. New York: Henry Schuman (1949).
Ripley, Sidney Dillon. "The View From the Castle: Weather prediction is not enough: what's needed is an early-warning system to monitor change in the environment." Smithsonian. 1.2 (May 1970): 2.


== Արտաքին հղումներ ==
Oral history interviews with Charles G. Abbot, 1973 from the Smithsonian Institution Archives
National Academy of Sciences Biographical Memoir
Ֆրիուլի Վենետիկ Ջուլիա

Ֆրիուլի Վենետիկ Ջուլիա (իտալերեն՝  Friuli-Venezia Giulia), մարզ Իտալիայում։
Բնակչությունը կազմում է 1 227 625 (2014), բնակչության խտություն՝ 156,14 մարդ/կմ²։ Զբաղեցնում է 7 862,3 կմ² մակերես։


== Վարչական բաժանում ==


== Արտաքին հղումներ ==
Պաշտոնական կայք(իտալ.)
Սաշա Պուտրյա

Ալեքսանդրա (Սաշա) Եվգենիի Պուտրյա (ուկրաիներեն՝ Путря Олександра Євгеніївна, դեկտեմբերի 2, 1977(1977-12-02), Պոլտավա, Ուկրաինական ԽՍՀ - հունվարի 24, 1989(1989-01-24), Պոլտավա, Ուկրաինական ԽՍՀ), ուկրաինացի երիտասարդ նկարչուհի։ Իր կարճ կյանքի ընթացքում ստեղծել է 2279 աշխատանք՝ ծաղրանկարներով և բանաստեղծություններով 46 ալբոմ, քանդակադրոշմներ, ասեղնագործվածքներ, փափուկ խաղալիքներ, ուլունքահատիկների զարդեր։
Կատարել է տեխնիկական գծագրեր, որոնք ըստ նրա, կարող են օգնել մեծահասակներին հասնել Լուսին և կատարել աստֆալտային ծածկումներ՝ առանց ճաքերի։


== Կյանքը ==
Ալեքսանդրա Պուտրյան ծնվել է 1977 թվականի դեկտեմբերի 2-ին նկարիչ Եվգենի Պուտրյայի և երաժշտական ուսումնարանի ուսուցչուհի Վիկտորյա Պուտրյայի ընտանիքում։ Մանկապարտեզում Սաշան չի սովորել, նկարիչ-հայրը նախապատվությունը տալիս էր տնային դաստիարակությանը, թեև ի սկզբանե հատուկ նշանակություն չէին տալիս աղջկա հետաքրքրություններին։ Փոքր տարիքից Ալեքսանդրան տարվել է Հնդկաստանի մշակույթով։
Ալեքսանդրա Պուտրյան առաջին գեղարվեստական աշխատանքները սկսել է նկարել 3 տարեկանում։
5 տարեկանում Ալեքսանդրայի մոտ ախտորոշվել է լեյկեմիա։ Մահացել է 11 տարեկանում։
Մահից հետո Սաշա Պուտրյայի նկարները ցուցադրվել են ավելի քան 50 երկրներում։


== Պարգևներ (հետմահու) ==
Քրիստոս Փրկչի ոսկե մեդալ (1998 թ.),
Սուրբ Նիկողայոս Զմյուռնիացու «Երկրի վրա բարության զարգացման» շքանշան (2000 թ.),
«Քրիստոս Ամենազորի» հին սրբապատկեր (2001 թ.),
Համահնդկացիական մանկական «Ներու Բալ Սամիթի» - «Կալասարի մրցանակ» ազգային մրցանակ (2001 թ.)։


== Հիշատակ ==
1989-2005 թվականներին աշխարհի 10 երկրներում տեղի է ունեցել Սաշա Պուտրիի 112 անհատական ցուցահանդես,
Ավստրիայում Սաշայի նկարով փոստային ծրար և դրոշմակ է թողարկվել։ Լույս է տեսել նաև նրա նկարների շարքը,
Սաշայի մասին նկարահանվել է 5 վավերագրական և փաստագրական ֆիլմ,
Մանկապարտեզում, որտեղ հաճախել էր աղջիկը, գործում է Սաշա Պուտրյայի թանգարանը, իսկ պատին կա հուշատախտակ,
Պոլտավայում գործում է Սաշա Պուտրյայի անվան մանկական գեղարվեստական պատկերասրահ։ Տաղանդավոր երեխաների աջակցության և պաշտպանության հիմնադրամի հովանու ներքո պատկերասրահում անցկացվում են երեխաների նկարների մրցույթներ։ 2005 թվականից այս մրցույթները դարձել են միջազգային։ Քաղաքում կա նաև Սաշա Պուտրյայի անվան փողոց։


== Տես նաև ==
Վլադիմիր Պոլետաև
Նադյա Ռուշևա
Նիկա Տուրբինա
Մաքսիմ Տրոշին


== Ծանոթագրություններ ==


== Արտաքին հղումներ ==
Евгений Путря. Слово о доченьке
О. Д. Пискарева, В. У. Келехсаев. Встреча с Сашенькой
Выставка «Рисунки одной короткой жизни» в Центре-Музее имени Н. К. Рериха (27.12.2007)
Статья о Саше и её творчество на сайте Благотворительного фонда имени Е. И. Рерих (раздел «Дети Новой Эпохи»)
История Саши
Зал Саши Путри в Полтавской галерее искусств(չաշխատող հղում)
Сайт о Саше Путре
Բերե

Բերե (ֆր.՝ Beurey), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 186 մարդ, բնակչության խտությունը` 10.73 մարդ/կմ²։ Բնակավայրը զբաղեցնում է 17.33 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ հարավ-արևելք, Շալոն ան Շամպայն քաղաքից` 90 կմ հարավ, Տրուա քաղաքից` 32 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 100 աշխատունակ (15-64 տարեկան) բնակիչ, որոնցից ակտիվ էին 82-ը, իսկ ոչ ակտիվները` 18։ Ակտիվության ցուցանիշը կազմում է 82,0 %։ 82 աշխատունակ մարդկանցից աշխատել է 77 անձ (39 տղամարդ և 38 կին)։ Գործազուրկ են եղել 5 անձ (0 տղամարդ և 5 կին)։ 18 անաշխատունակներից 6-ը եղել են աշակերտներ կամ ուսանողներ, 8-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մեխիկո (այլ կիրառումներ)

Մեխիկո, կարող է վերաբերել՝

Մեխիկո - Մեքսիկայի մայրաքաղաքը
Մեխիկո - Մեքսիկայի 31 նահանգներից մեկը
Զևգմայի խճանկարի թանգարան

Զևգմայի խճանկարի թանգարան (թուրքերեն՝ Zeugma Mozaik Müzesi), անտիկ Զևգմա քաղաքի խճանկարի թանգարան, որը գտնվում է Թուրքիայի Գազիանթեփ քաղաքում։ Թանգարանը ունի մոտ 1700 մետր երկարություն ունեցող խճանկարային գեղանկարների հավաքածու2։ Բացվել է 2011 թվականի սեպտեմբերի 9-ին։
Թանգարանի հիմքում ընկած են Զևգմա քաղաքի պեղումներից հայտնաբերված գտածոները, հատկապես խճանկարները, որոնք հայտնաբերվել են Բիրեջիք ամբարտակի կառուցման ժամանակ։


== Պատմություն ==
Զևգմայի տարածքում առաջին բնակավայրը եղել է մ.թ.ա. III դարում։ Այն հիմնադրել է Սելևկիոս I Նիկատորը («Հաղթող»), ով եղել է Ալեքսանդր Մակեդոնացու զորավարներից մեկը։ Բնակավայրը կոչվել Սելևկիոս։ Մ.թ.ա. 64 թվականին հռոմեացիները գրավել են բնակավայրը և վերանվանել Զևգմա, ինչը հին հունարեն նշանակում է կամուրջ կամ անցում։ Սելևկյանների կայսրության անկումից հետո, հռոմեացիները Զևգմայի տարածքը միացրել են Կոմմագենեի թագավոր Անտիոքոս I Թեոսի տարածքին։
Հետագայում Զևգմայում տեղակայված են եղել հռոմեական երկու լեգիոններ։ Բնակավայրի բնակչությունը կազմել է 20- 30 հազար մարդ։ 253 թվականին քաղաքի վրա հարձակվել են Սասանյանները՝ շքեղ առանձնատները վերածելով ավերակների։
1980-ական թվականներին նախատեսվում էր Թուրքիայի հարավային շրջանները ապահովել խմելու մշտական ջրով և էներգիայով՝ ամբարտակի կառուցման միջոցով։ Մտավախություն կար, որ ձախողման արդյունքում անտիկ քաղաքի հիմնական մասը և խճանկարները կարող էին հայտնվել ջրի տակ : Ամբարտակի կառուցումը սկսվել է 1996 թվականին, սակայն մինչ այդ Զեվգմայում կատարվել են հնագիտական լայնամասշտաբ հետազոտություններ։ Բոլոր գտածոները հավաքվել են Գազիանթեփի թանգարանում։ 2008 թվականին սկսվել է նոր թանգարանի կառուցման աշխատանքները։ 2011 թվականի մայիսի 27-ին բացվել է նոր թանգարանի շենքը։ Բացման ժամանակ ներկա է եղել նաև Թուրքիայի վարչապետ Ռեջեփ Թայիփ Էրդողանը։


== Պատկերասրահ ==

		
		
		
		
		
		
		
		
		
		


== Ծանոթագրություններ ==
Հասմիկ Բաղդասարյան

Հասմիկ Բախշիի Բաղդասարյան (հունիսի 26, 1970, Շուշի, ԼՂԻՄ - օգոստոսի 22, 1992, Ստեփանակերտ, Արցախ), հայ կին ազատամարտիկ, բուժքույր։


== Կենսագրություն ==
Հասմիկ Բաղդասարյանը ծնվել է 1970 թվականի հունիսի 26-ին Շուշի քաղաքում։ Ավարտել է Շուշիի թիվ 2 ռուսական դպրոցը, ուսումը շարունակել է Ստեփանակերտի բժշկական ուսումնարանում։ Աշխատել է մարզային վերականգնողական կենտրոնում՝ որպես բուժքույր։
Կամավորագրվել էր ազգային ազատագրական պայքարին, եղել է բուժքույր և սանիտար։ 1992 թվականին ապրիլից նրանց ջոկատը տեղակայվել է Սղնախ գյուղում, իսկ հունիս-հուլիս ամիսներին տեղափոխվել է Մարտակերտի դաշտային հոսպիտալ։
Զոհվել է 1992 թվականի օգոստոսի 22-ին Ստեփանակերտի հրետակոծության ժամանակ։ Հետմահու պարգևատրվել է Արցախի Հանրապետության «Շուշիի ազատագրման համար» մեդալով։ Ամուսնացած չէր։ Հուղարկավորված է Քարինտակի գերեզմանատանը։


== Ծանոթագրություններ ==
Իսահակ Լակեդեմ (վեպ)

Իսահակ Լակեդեմ (ֆր.՝ Isaac Laquedem), Ալեքսանդր Դյումայի անավարտարկածային վեպ։
Առաջին անգամ հրապարակվել է «Le Constitutionnel» քաղաքական օրաթերթում 1852 թվականի դեկտեմբերից 1853 թվականի մարտ ամիսներին։ Հետո փարիզյան «Librairie Theatrale» հրատարակչությունը հրատարակեց այն առանձին գրքով(1853 թվական)։
Վեպում բարձրացված թեմաներն են թափառականությունը, անհնազանդությունը, անմահությունը, հին աշխարհի փոխարինումը նոր կարգերով, թեմաներ, որոնք անսովոր էին Դյումայի և «Երեք հրացանակիրների» շփոթված սիրողների համար։ Սրանով էլ բացատրվում է, թե ինչու է վեպը ավելի քիչ հայտնիություն վայելում հրատարակիչների շրջանում, համեմատած Դյումայի մյուս վեպերի հետ։


== Գործողությունների ժամանակը ==
Պատմությունը սկսվում է 1496 թվականին, բայց 7-րդ գլխից մարդկության պատմության նկարագրման լայն պատկերը շրջվում է մինչև Երուսաղեմի հիմնադրումը։


== Սյուժեն ==
Դյումայի ֆանտաստիկ վեպը նվիրված է Հավերժական հրեային, ով իրեն անվանում է Իսահակ Լակեդեմ։ Դյուման պատմում է Հիսուսի կյանքի և նրա հարության մասին։ Փրկչից անիծված՝ Իսահակը մեկնում է հավերժական շրջագայությունների։ Նա հանդիպում է կախարդ Ապոլլոնիոս Թիանացու հետ, ով օգնում է նրան իջնել գետնի տակ, որտեղ Իսահակը գտնում է երեք Պարկ-աստվածուհիներին ովքեր մարդկային կյանքի թելեր էին մանում։ Իմանալով այն մասին, որ երկրի վրա նոր աստված է հայտնվել, աստվածուհիները մեռնում են։ Սակայն դրանից առաջ նրանք Իսահակին հնարավորություն են տալիս վերակենդանացնել Կլեոպատրա թագուհուն։ Նրա հետ Իսահակը գնում է Հռոմ, որտեղ Կլեոպատրան պիտի հրապուրեր Ներոնին Պոպպեա անվան ներքո, իսկ Իսահակը պիտի դառնար պալատականներից մեկը։
Այստեղ Իսահակի պատմությունը ընդմիջվում է և Դյումայի կողմից մտածված դյութազներգութունը մնում է անավարտ։ Հեղինակն առաջարկել է վեպը գրել հինգ մասով, որտեղ Իսահակ Լակեդեմի աչքերով պիտի ցույց տրվեր աշխարհի ողջ պատմությունը՝ Հռոմեական կայսրությունը, Կարլոս մեծի թագավորությունը, Շառլ IX-ի թագավորումը, Նապոլեոնի արշավանքները և ապագան՝ Մարդկության վերջը։


== Ծանոթագրություններ ==


== Արտաքին հղումներ ==
librioom.net(չաշխատող հղում)
bibliomaster.ru
Արմեն Մանդակունյան

Արմեն Մանդակունյան (անգլ.՝ Armen Mandakunian, հունվարի 19, 1934(1934-01-19), Երևան, Հայկական ԽՍՀ, ԱԽՖՍՀ, ԽՍՀՄ), հայ կոմպոզիտոր։


== Կենսագրություն ==
Արմեն Մանդակունյանը ծնվել է Երևանում։ Սովորել է Երևանի Չայկովսկու անվան երաժշտական դպրոցի ջութակի բաժնում։ Առաջին երաժշտությունը ստեղծել է Հովհաննես Թումանյանի քառյակներից մեկի համար.

Երազումս մի մաքի
Մոտս եկավ հարցմունքի.
-Աստված պահի քո որդին,
Ոն՞ց էր համը իմ ձագի…1942 թվականին ընդունվել է Երևանի պարարվեստի ուսումնարան, զուգահեռ սովորել է քամանչա նվագել։ 1949 թվականին ընդունվել է Ռոմանոս Մելիքյանի անվան երաժշտական ուսումնարան, 1955 թվականին՝ Երևանի Կոմիտասի անվան պետական կոնսերվատորիա։
1957 թվականին Երիտասարդական 6-րդ համաշխարհային փառատոնին մասնակցելու համար ձևավորում է Եղեգնաձորի մարզային երգի ու պարի համույթը, որը կատարելով Մադակունյանի «Արփայի հովտում» ստեղծագործությունը, դառնում է փառատոնի ոսկե մեդալակիր։
1961 թվականին Մանդակունյանը հրավիրվում է զբաղեցնելու ժողովրդական արվեստի ընկերակցության տնօրենի պաշտոնը, կազմակերպում է հայ կոմպոզիտորների համերգը Կրեմլի դահլիճում, մեծ շուքով կազմակերպում է Սայաթ Նովայի ծննդյան 250-ամյակը։ Այս շրջանում Մանդակունյանը ստեղծում է «Անի», «Արաքսի ափին», «Վան», «Ղարաբաղ» ազգային երգերը։ 1955-1974 թվականներին եղել է ԽՍՀՄ կոմպոզիտորների միության անդամ։ 1966 թվականին ղեկավարել է Հեռուստատեսության և ռադիոյի պետական նվագախումբը։
Խորհրդային տարիներին Մանդակունյանի երգերն արգելվել են Հայաստանում։ 1974 թվականից Մանդակունյանն ապրում և ստեղծագործում է ԱՄՆ-ում։ 1976 թվականին Հոլիվուդում հիմնադրել է Սպենդիարյան երաժշտական ակադեմիան, նույն թվականին Լոս Անջելեսում հիմնել է հայկական ժողովրդական նվագախումբ։ 1977 թվականից Ամերիկյան կոմպոզիտորների, հեղինակների ու հրատարակիչների ընկերակցության (ASCAP) անդամ է։


== Ծանոթագրություններ ==


== Արտաքին հղումներ ==
Պաշտոնական կայքը
Արմեն Մանդակունյանի 60-ամյա ստեղծագործական գործունեության հոբելյանը
Մուսա լեռան պարեղանակներ, մշակում, գործիքավորում՝ Արմեն Մանդակունյանի(չաշխատող հղում)
Երգ երգոց նվիրված Արմեն Մանդակունյանին
Անտոնովսկի (Շոլոխովսկի շրջան)

Անտոնովսկի (ռուս.՝ Антоновский), գյուղ Ռուսաստանի Ռոստովի մարզի Շոլոխովսկի շրջանում։ Մտնում է Տերնովսկի գյուղական համայնքի կազմի մեջ։
Նաբլուս

Նաբլուս, Շխեմ (արաբ․՝ نابلس‎‎; եբրայերեն՝ שְׁכֶם‎, Շխեմ, ռուսական ավանդությամբ՝ Սիհեմ, անտիկ ժամանակներում՝ Ֆլավիա Նեապոլիս, լատ.՝ Flavia Neapolis), քաղաք Հորդանան գետի արևմտյան ափին՝ Պաղեստինյան ազգային վարչությունում։ Այն գտնվում է պատմական Սամարիայի շրջանում, Նաբլուս մարզի կենտրոնն է։
Բնակչությունը մոտավորապես 130 000 մարդ է, որի հիմնական մասը պաղեստինցիներ են։ Հավատացյալները մեծ մասամբ մուսուլմաններ են։ Մոտ 350 սամարիտաններ ապրում են Գրիզիմ լեռան վրա՝ առանձին թաղամասում։


== Հիշատակում Աստվածաշնչում ==
Շխեմ քաղաքը բիբլիական ժամանակներից (Ք.ա. 1200 թվական) հայտնի է որպես խիվինների ցեղի խոշոր կենտրոն։ Սիհեմյան կառավարչի որդին բռնաբարել էր Հակոբի միակ աղջկան՝ Դինային. դրա համար քաղաքը ոչնչացվել էր Դինայի եղբայրների՝ Սիմոնի և Լևինի կողմից։ Շխեմում է գտնվում նրա եղբայր Իոսիֆի գերեզմանը։ Իսրայելի գոգավորությունների միջև հողի բաժանումից հետո այն մտավ Մանասիայի (Մենաշե) գոգավորության տիրապետության տակ։ Շխեմին շրջապատում են Գրիզիմ և Գևալ լեռները, որոնց վրա, Մոիսեյայի հրամանով, Հորդանան գետով հրեաների փոխադրումից հետո Աստծո և հրեա ժողովրդի մեջ ուխտ կնքվեց։ Շխեմում Իսրայելի թագավոր հռչակվեց Գեդեոնի որդի Ավիմելեխը (Դատավորներ (գիրք))։ Թագավորության բաժանումից հետո այն դարձավ Իերովոամի մայրաքաղաքը և հյուսիսային գոգավորությունների կենտրոնը։


=== Պատմություն ===
Ք.ա. 400 թվականին վերածվեց մշակութային կենտրոնի և սամարիտյանների սուրբ քաղաքի։ Ք.հ. նոր ժամանակների սկզբին նվաճվելով հռոմեացիների կողմից՝ Վեսպասիանոս կայսեր պատվին վերանվանվեց Ֆլավիա Նեոպոլիս. այդ անվանումը արաբերեն խեղաթյուրվեց և դարձավ Նաբլուս։ Քաղաքում պահպանվել են Հիքսոսների հին տաճարի ավերակները։ Պակաս հետաքրքրական չեն նաև Ս. Աննայի և Սիդոնյան շիրիմներ եկեղեցիները։ 1120 թվականին խաչակիրները քաղաքում հրավիրեցին Նաբլուսյան ժողով։


== Տեսարժան վայրեր և մշակույթ ==
Ան-Նասր մզկիթ
Իոսիֆի գերեզման
Նաբուլյան մայր եկեղեցու մզկիթ


== Քույր քաղաքներ ==


== Համայնապատկեր ==


== Ծանոթագրություններ ==


== Արտաքին հղումներ ==
 Шхем՝ հոդվածը Հրեական էլեկտրոնային հանրագիտարանում
Կիզիլյուրտի մունիցիպալ շրջան

Կիզիլյուրտի մունիցիպալ շրջան (ռուս.՝ Кизилюртовский район), մունիցիպալ շրջան Ռուսաստանի Դաշնության Դաղստան հանրապետությունում։
Ստեղծվել է 1944 թվականին։ Վարչական կենտրոնը՝ Կիզիլյուրտ։


== Աշխարհագրություն ==
Շրջանի տարածքի մակերեսը կազմում է 524 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 80450 մարդ։ Բնակչության խտությունը կազմում էր 153,53 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Վարվառա Չերկովսկայա

Վարվառա Չերկովսկայա (ռուս.՝ Черковская, Варвара Николаевна, , Կոմի Հանրապետություն), ռուս բանաստեղծուհի, բելառուս լրագրող։


== Կենսագրություն ==
Վարվառա Չերկովսկայան ծնվել է Կոմի Հանրապետությունում։
Ավարտել է Մոգիլյովի պետական ​​համալսարանի բանասիրության ֆակուլտետը` «Ռուսաց լեզու և գրականություն» մասնագիտությամբ և Մինսկի հետբուհական կրթության ակադեմիան՝ «հոգեբանության» մասնագիտությամբ։
Մասնագիտությամբ լրագրող է։
Ներկայումս ապրում է Սոլիգորսկում (Բելառուս, Մինսկի մարզ)։


== Մրցանակներ ==
Լեհաստանի միջազգային մրցույթի «Էսսե» անվանակարգի դափնեկիր (2011 թվական)
Հոքուի միջազգային մրցույթի «Ավանդական հոքու» անվանակարգի չորրորդ մրցանակակիր (Մոսկվա, 2014 թվական)
Վոլոշինյան փառատոնի մասնակից (2011 թվական, 2012 թվական, 2013 թվական)
Ռուսական ֆուտուրիզմի հայր Դեյվիդ Բուրլյուկի անվան միջազգային նշան (2014 թվական)


== Մատենագրություն ==


=== Ցանցային հրապարակումներ ===
Черковская Варвара. (2014-04-26)։ «Моя Киммерия»։ Textura։ Արխիվացված է օրիգինալից 2016-08-12-ին։ Վերցված է 2016-08-12  


== Ծանոթագրություններ ==


== Արտաքին հղումներ ==
«Варвара Черковская»։ Textura։ Արխիվացված է օրիգինալից 2016-08-12-ին։ Վերցված է 2016-08-12
Ժողովածու (3177)

Ժողովածու (3177), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3177 թվի տակ։ Ձեռագիրը գրվել է 17-րդ դարում  Ազարե գրիչի կողմից։ Գրված է թղթի վրա, որը ունի 15x10,4 չափս։ Ձեռագիրը կազմված է 286 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է մագաղաթի վրա՝ ուղղագիծ երկաթագրով, զարդագրով (Ավետարան)։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ գրչի՝ 152ա, 188ա, 194ա։


== Բովանդակություն ==
Նշանագիրք իմաստնոց։
Դարագլուխք։
Ի Կանոնգրոց հայոց։
Ի Հասարակաց խրատուաց Յովհ․ Երզնկացւոյ։
Տեսիլ Մարիամու։
Հարցումն Բարսղի և պատասխանի Գր․ Լուսաւորչի։
Ներս․ Շնորհալւոյ Յիսուս որդի։
Ճառք։
Քարոզք։
Խրատք (Գր․ Տաթևացի, Յովհ․ Կոզեռն, անանունք)։
Վասն ասպարիսաց։
ՀԲ լեզուք։
Հարցմունք վասն հոգւոյ։


== Ծանոթագրություններ ==
Զորավար (այլ կիրառումներ)

Զորավար, կարող է վերաբերել՝

Զորավար - գյուղ Արևմտյան Հայաստանում, Վանի վիլայեթի Վանի գավառում
Զորավար - հայկական արական անուն
Խարինկի (գյուղ, Պոչինկովսկի շրջան)

Խարինկի (ռուս.՝ Харинки), գյուղ Ռուսաստանի, Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կանևկա (գյուղ, Լովոզյորսկի շրջան)

Անվան այլ կիրառումների համար տե՛ս՝ Կանևկա (այլ կիրառումներ)Կանևկա (ռուս.՝ Каневка), գյուղ Ռուսաստանի Մուրմանսկի մարզի Լովոզյորսկի շրջանի կազմում։
Բնակչությունը 2010 թվականին գրանցված տվյալներով կազմում էր 67 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիմբերլիտ

Կիմբերլիտ, պինդ, փշրաքարանման (բրեկչիանման) կամ տուֆակերպ գերհիմքային մագմայական ապարներ։
Իր անվանումը ստացել է Հարավաֆրիկայան Հանրապետության հյուսիսային հրվանդանում գտնվող Քիմբեռլի (Kimberley) քաղաքից, որը թարգմանաբար նշանակում է մեծ փոս։
Կազմված են սերպենտինացված օլիվինից, ֆլոգոպիտից, կարբոնատներից, պիրոպից, դիոպսիդից և այլ միներալներից։ Գոյություն ունեն կիմբերլիտների կանաչավուն, կապտավուն, մանուշակագույն և դեղնադարչնագույն տեսակներ։ Տեղակայվում են պայթման խողովակներում, որոնց անվանվում են կիմբերլիտային խողովակներ։ Հազվադեպ հանդիպում են դայկաների, սիլերի ձևով։ Տարածված են գլխավորապես հին պլատֆորմներում։ Կիմբերլիտները հիմնականում լինում են ձագարաձև, որոնք իրենցից ներկայացնում են ուղղահայաց տեղակայված ինտրուզիվ մարմիններ։ Կիմբերլիտների ելքերի մոտ 8–10 տոկոսը ալմաստաբեր է։ Իրենց ալմաստաբերության պատճառով կիմբերլիտներն արժանանում են չափազանց մեծ ուշադրության`չլինելով այնքան հազվադեպ։


== Ծագում ==
Կիմբերլիտները ձևավորվում են մանթիայի խորքում` 150-450մ խորություններում։ Ունեն անոմալ կերպով հարստացված էկզոտիկ մագմայի կազմ (հարուստ CO2-ով) և բնորոշվում են ուժգին և արագ ժայթքումներով։


== Կառուցվածքային հատկանիշներ ==
Կիմբերլիտների դասական ձագարաձև կառուցվածքը կիմբերլիտային մագմայում կոմպլեքս ինտրուզիվ պրոցեսների հետևանք է։ Մագմայում CO2-ի հարաբերական պարունակությունը բարձր է(H2O-ինը ցածր) սրա շնորհիվ ստեղծված խորը պայթումնային եռման պրոցեսների պատճառով մեծ զանգվածներ հսկայական արագությամբ վեր են սլանում (Bergman,1987):


== Մորֆոլոգիա ==
Կիմբերլիտային խողովակների մորֆոլոգիան և դասական ձագարաձևությունը ժայթքումնային դիատերմ (diaterm) (դիատրեմը հրաբխային խողովակ է, որը ձևավորվում է գազային պայթման հետևանքով) հրաբխականության արդյունք են, որի աղբյուր է հանդիսանում շատ մեծ խորություններում գտնվող մանթիան։ Այս հրաբխային ժայթքումները ստեղծում են ապարների ուղղահայաց սյուներ, որոնք վեր են բարձրանում խորը մանթիայի պաշարներից։ Մակերեսին մոտ 1.5-2կմ խորություններում մեծ ճնշման տակ գտնվող մագման պայթում է, ընդարձակվում` ձևավորելով կոնանման կամ սիլինդրանման դիատրեմ։


== Միներալային կազմ ==
Կիմբերլիտները պարունակում են միներալների տեսակներ, որոնց քիմիական կազմը մատնանշում է, որ նրանք ձևավորվել են մեծ ճնշման և բարձր ջերմաստիճանի պայմաններում` խորը մանթիայում։ Այդ միներալներն են` Cr-ի դիոպսիդ, Cr սպինել (Chromium spinel) և պիրոպ գարնետ` հարուստ Cr-ով։ Այս միներալները մնացած հրային ապարներում մեծ մասամբ բացակայում են, սրա շնորհիվ էլ նրանց առկայությունը մատնանշում է կիմբերլիտների գոյության մասին։


== Տարածում ==
Պենսիլվանիայում հայտնի են Յուրայի հասակի 2 կիմբերլիտային դայկաներ` 1 Gates - Adah դայկան, 2. Dixonville-Ionoma դայկան։
Աշխարհում հայտնի են 6400 կիմբերլիտային խողովակներ, սրանցից 900-ը դասակարգվում են, որպես ալմաստաբեր, և միայն 30-ն են տնտեսապես հետաքրքիր շահագործման համար (որպես ալմաստի հանքեր)։


== Ծանոթագրություններ ==
Գարեարտ (գետ)

Գարեարտ, գետակ Հայաստանի Սյունիքի մարզում, Բաղացջրի աջ օժանդակը։ Սկիզբ է առնում Խուստուփ լեռնագագաթի հյուսիսային լանջից և Լեռնաձոր գյուղից 7 կմ արևելք միախառնվում մայր գետին։ Երկարությունը 6,5 կմ է։


== Ծանոթագրություններ ==
Դանքան Ջեյմս

Դանքան Ջեյմս (անգլ.՝ Duncan James, ապրիլի 7, 1978(1978-04-07), Սոլսբերի, Wiltshire, Ուիլտշիր, Միացյալ Թագավորություն), անգլիացի երգիչ, որը հանդիսանում է Բլու խմբի անդամ։


== Կենսագրություն ==


=== Մանկություն ===
Դանքան Ջեյմսը ծնվել է 1978 թվականի ապրիլի 7-ին Դորսեթում։ 13 տարեկանում տեղափոխվել է Դևոն, որտեղ էլ անցակացնում է իր մանկությունը տատիկի և պապիկի հետ։


=== Բլու ===
2000 թվականին Դանքանը Լի Ռայանի, Էնթնի Կոստայի և Սայմն Վեբբի հետ հիմնել է Բլու խումբը, որը 2001 թվականին թողարկել է իր առաջին ձայնասկավառակը։
Խումբը իր գործունեությունը դադարեցրել է 2005 թվականին, սակայն 2009 թվականին խմբի անդամները որոշել են շարունակել իրենց համագործակցությունը։ 2011 թվականին խումբը «I Can» երգով ներկայացրել է Մեծ Բրիտանիան Եվրատեսիլ 2011 երգի մրցույթում և եզրափակիչ փուլում զբաղեցրել է 11-րդ հորիզոնականը։


=== Անձնական կյանք ===
2009 թվականի հուլիսին Դանքանը News of the World թերթին տված հարցազրույցում խոստովանել է, որ բիսեքսուալ է։


== Ծանոթագրություններ ==
Ալեքսանդր Պանտիչ

Ալեքսանդր Պանտիչ (սերբ.`Aleksandar Pantić / Александар Пантић, ապրիլի 11, 1992(1992-04-11), Aranđelovac, Šumadija District, Սերբիայի Հանրապետություն, ՀՍՖՀ), սերբ պաշտպան, որը հանդես է գալիս իսպանական «Վիլյառեալում»։


== Ակումբային կարիերա ==


=== «Ռադ» ===
Պրոֆեսիոնալ կարիերայում իր դեբյուտը նշել է 2011 թվականի մայիսի 29-ին` բելգրադական «Ռադ» ակումբի կազմում։


=== «Ցրվենա Զվեզդա» ===
2012 թվականի օգոստոսի 31-ին Ալեքսանդրը պայմանագիր է կնքել «Ցրվենա Զվեզդայի» հետ։


=== «Վիլյառեալ» ===
2013 թվականին Պանտիչը տեղափոխվել է Վիլյառեալ, որի կազմում անցկացրել է 9 հանդիպում։


=== «Կորդոբա» ===
2014/2015 մրցաշրջանը ֆուտբոլիստը վարձավճարով անցկացրել է իսպանական Կորդոբայում։


== Ազգային հավաքական ==
2012-2013 թվականներին ֆուտբոլիստը հանդես է եկել Սերբիայի երիտասարդական հավաքականում։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում
Ռասիվեռե (այլ կիրառումներ)

Ռասիվեռե անունը կամ տերմինը կարող է վերաբերել հետևյալ հոդվածներին․

Ռասիվեռե - գյուղ Էստոնիայի Վիննի շրջանի կազմում։
Ռասիվեռե - գյուղ Էստոնիայի Անիյա շրջանի կազմում։
Վալերի Աբրամիձե

Վալերի Աբրամիձե (վրաց.՝ ვალერი ბურდის ძე აბრამიძე, հունվարի 17, 1980(1980-01-17), Թբիլիսի, Վրացական ԽՍՀ, ԽՍՀՄ), վրացի ֆուտբոլիստ, վրացական «Սուլորի» ֆուտբոլային ակումբի պաշտպան։
Վալերի Աբրամիձեն ծնված լինելով Վրաստանում, եղել է նաև Ռուսաստանի քաղաքացի։


== Կարիերա ==
2002 թվականի ամռանը Աբրամիձեն տեղափոխվել է «Սպարտակ»` կնքելով հնգամյա պայմանագիր։ Սպարտակի կազմում անցկացրել է Ռուսաստանի առաջնության 15 հանդիպումներ։ 2003 թվականին տեղափոխվել է «Ուրալան», իսկ արդեն 2004 թվականին` «Խիմկի» ֆուտբոլային ակումբ։
2007 թվականի մրցաշրջունում Աբրամիձեն ունեցել է լուրջ խնդիրներ ադրբեջանական «Խազար Լենկորան» ֆուտբոլային ակումբի կազմում։ 2006 թվականին այդ ակումբի հետ պայմանագիր կնքելիս նա համոզված է եղել, որ կնքում է մեկտարյա պայմանագիր, սակայն տարբերություններ են եղել պայմանագրի բնօրինակ ադրբեջաներենի և թարգմանություն վրացերենի միջև։
Աբրամիձեի թարգմանության մեջ գրված էր, որ նա ակումբում պարտավորվում է մարզվել մեկ տարի, իսկ ադրբեջաներեն տարբերակում՝ 2 տարի։ Այդ սխալի պատճառով Աբրամիձեն զրկվում է «Անժի» ֆուտբոլային ակումբում խաղալու հնարավորությունից և ադրբեջանական ակումբից հեռանում 2007 թվականին։


== Ծանոթագրություններ ==


== Արտաքին հղումներ ==
Статистика на Sportbox.ru Archived 2011-08-10 at Archive.is
Ժողովածու (721)

Ժողովածու (721), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 721 թվի տակ։ Ձեռագիրը գրվել է 15-րդ դարոuմ, ենթադրաբար 1484 թվականից առաջ։ Գրված է թղթի վրա, որը ունի 11,5X8 չափս։ Ձեռագիրը կազմված է 277 թերթից։ Գրված է միասյունով։ Հիշատակարաններ՝ 2ա, 177բ (1484 թվական)։


== Բովանդակություն ==
Մխ․ Սկեռացոյ Պատասխանիք յաղագս հոմապատութեան ԺԲ առաքելոցն։
Ստ․ Օրբելեան ընդդէմ հերետիկոսաց։
Ընդդէմ երկաբնակաց։
Ընդդիմաբանութիւն վասն երկու բնութեանց։


== Ծանոթագրություններ ==
Աստերոիդների ցանկ (263301-263400)

Աստերոիդների ցանկ (263201-263300)  • Աստերոիդների ցանկ  • Աստերոիդների ցանկ (263401-263500)
 Աստերոիդների ցանկ (263201-263300)  • Աստերոիդների ցանկ  • Աստերոիդների ցանկ (263401-263500)
Ստեժկի (գյուղ, Սմոլենսկի շրջան)

Ստեժկի (ռուս.՝ Стежки), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ձվելի Քանդա

Ձվելի Քանդա (Հին Քանդա, վրաց.` ძველი ქანდა - Ձվելի Քանդա), գյուղ Վրաստանի Մցխեթ-Մթիանեթ մարզի Մցխեթի շրջանում, Քսանի գետի ձախ ափին, ծովի մակարդակից 520 մ բարձրության վրա։


== Բնակչությունը ==
Համաձայն 2002 թվականի տվյալների, գյուղն ուներ 1109 բնակիչ, հիմնականում ասորիներ, նաև վրացիներ և հայեր։ 2014 թվականին գյուղում ապրում էր 1106 մարդ։


== Պատմություն ==
Միջնադարում Քանդան հայտնի էր իբրև արքունի որսորդների կացարան, ոռոգելի բերրի հողեր ունեցող բնակավայր։ 15-րդ դարում այստեղ հաստատվել է հայ վերաբնակիչների նշանակալի զանգված, որի ներկայացուցիչները 1471 թվականին կառուցել են զույգ ավանդատներով թաղածածկ դահլիճի հորինվածքով «Սուրբ Աստվածածին» եկեղեցին։ Շինարարության արձանագրությունն ագուցված է հյուսիսային պատի մեջ։


== Ծանոթագրություններ ==
Ինոխոսաս դե Կալատրավա (քաղաք)

Ինոխոսաս դե Կալատրավա (իսպ.՝ Hinojosas de Calatrava), քաղաք և համայնք Իսպանիայում, մտնում է Սյուդադ Ռեալ պրովինցիայի մեջ, որն էլ իր հերթին մտնում է Կաստիլիա-Լա Մանչա ինքնավար համայնքի մեջ։ Համայնքը մտնում է Վալյե դե Ալկուդիա շրջանի կազմի մեջ։ Տարածքը՝ 102.52 կմ2։ Բնակչությունը՝ 568 (2010 թվականին)։ Հեռավորությունը վարչական կենտրոնից՝ 48 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2011-09-26 at the Wayback Machine.
Hinojosas de Calatrava en la red Archived 2021-03-05 at the Wayback Machine.
Hinojosas de Calatrava en la red Archived 2021-03-05 at the Wayback Machine.
Web perteneciente al Ayuntamiento de Hinojosas de Calatrava(չաշխատող հղում)
Նայջել դե Յոնգ

Նայջել դե Յոնգ (հոլ.՝  Nigel de Jong, նոյեմբերի 30, 1984(1984-11-30), Ամստերդամ, Նիդերլանդներ), հոլանդացի պրոֆեսիոնալ ֆուտբոլիստ, կիսապաշտպան։ Հանդես է գալիս Միլան ակումբում և Նիդեռլանդների ազգային հավաքականում։


== Կարիերա ==
Դե Յոնգը Այաքս ակումբի սան է։ Առաջին անգամ հոլանդական թիմի հիմնական կազմում նա հանդես է եկել 2002-ին։ Իր առաջին գնդակը դե Յոնգը խփել է 2003-ի փետրվարի 18-ին, Չեմպիոնների Լիգայում, Արսենալի դեմ խաղում։ Չնայած մի քանի հաջող ելույթների, նա այնուամենայնիվ չկարողացավ ամրապնդվել հիմնական կազմում։
2006-ին դե Յոնգը 1 մլն. եվրոյով տեղափոխվել է գերմանական Համբուրգ ակումբ, որի կազմում նա եղել է առանցքային խաղացողներից մեկը։ «Համբուրգի» կազմում շուրջ 60 խաղ անցկացնելուց հետո, 2009-ին գերմանական ակումբը դե Յոնգի տրանսֆերը 18 մլն. եվրոյով վաճառել է Մանչեսթեր Սիթիին։ Այստեղ նա եղել է հիմնական կազմի մշտական խաղացող։
2012-ի օգոստոսի 31-ին, տրանսֆերային պատուհանի վերջին օրը, դե Յոնգը անցել է իտալական Միլանի տրամադրության տակ. «Միլանը» «Մանչեսթեր Սիթիին» փոխարենը վճարել է 3.5 մլն. եվրո։


== Արտաքին հղումներ ==
Դե Յոնգի պրոֆիլը Միլան ակումբի պաշտոնական կայքում


== Ծանոթագրություններ ==